
Prefaţă 

Lucrarea Vichy 319 Hotel des Ambassadeurs, 
printre puţinele de acest fel în literatura cu caracter 
memorialistic, prezintă un aspect inedit din viaţa 
unui diplomat român, aflat în Franţa, în anii celui de- 
al doilea război mondial. 

Autorul, Nicolas I. Pillat, dovedeşte un real 
talent literar, reuşind să înfăţişeze cu fidelitate 
atmosfera anilor grei ai războiului, chiar în zilele 
fierbinţi ale ocupaţiei, caligrafiind cu minuţiozitate 
chipuri şi întâmplări memorabile. 

Putem afirma, fără a greşi, că această suculentă 
creaţie literară, demnă de a intra în antologia cărţilor 
dedicate diplomaţiei româneşti, prezintă faţa 
nevăzută a unei comunităţi româneşti din 
străinătate: mentalitate, constrângeri, relaţii 
interpersonale, toate însă circumscrise unei situaţii 
limită: războiul. 



VICHY. - 



LMt^ *¥Vţ^ — ^"—^ 

fyl Q**^el . fy.n^jf 
m#m** 9**/*" -^"t»^- j . TV^V'' 



w t- ^ Ţ~* — l T "-*"^-> / _J 

G*»~<— &~>y^t i^j^. - tfe> e> &ue~< , 



vi 



Prezent în cadrul Legaţiei României la Vichy, 
Nicolae I. Pillat surprinde momente caracteristice 
din viaţa unei agenţii diplomatice, imperceptibile 
unui observator neavizat, care dau o savoare 
inefabilă acestor pagini memorialistice. De fapt, 
cartea este un veritabil jurnal personal, scris în limba 
franceză, publicat chiar în perioada războiului, 
necunoscut până în prezent publicului român. 

Jurnalul ghidează cititorul pe o pistă voit falsă, 
inducându-i senzaţia că se află în faţa unei opere 
literare născute din pana unui autor "sătul de 
propria sa plictiseală". Precaut, Nicolae I. Pillat 
mărturiseşte, dintru bun început, că aceste pagini 
sunt destinate, cel mult, "prietenilor săi". 

Primele însemnări sunt făcute în prag de 
toamnă {12 septembrie 1942), "o zi caldă, 
înăbuşitoare", când autorul se decide, brusc, să 
dea viaţă unei idei mai vechi: aceea de a 
descrie viaţa unui diplomat român 

îndeplinindu-şi datoria în capitala provizorie a 
Franţei. Ultima filă poartă data octombrie, 
1942. 

Conştient de gratuitatea demersului său, 
autorul nu se resemnează şi decide să descrie 
acest univers straniu al unei unei existenţe 
aflate în tranziţie. 

Locuind la Vila "Ambasadorilor" (cam 319), 
anexa hotelului cu acelaşi nume din Vichy, 1 Nicolae I. 
Pillat resimte pierderea ritmului firesc al vieţii de 
dinainte de război. Cu toată faima sa de odinioară, 
hotelul este privit ca un fel de "lagăr al corpului 
diplomatic", 2 în care reprezentanţii străini sunt 



1 Hotel des Ambassadeurs a fost unul dintre cele mai frumoase hoteluri din 
Vichy, situat pe Rue du Parc, no 1. Clădirea a fost construită în prima 
jumătate a secolului XX, operă a celebrului artist Chigot. Camerele de la 
parter sunt bogat decorate: hol mare la intrare, cu vitralii, scara şi articole 
din sticlă purtând semnătura aceluiaşi Chigot; living mare; Fosta sală de 
mese; cameră de zi mică, cu decor pictat; patio. La 4 martie 1991 a fost 
trecut pe lista monumentelor istorice din Franţa. 

2 Hotel des Nations, Midland hotel, Lucerne hotel, Hotel des Ambassadeurs, 
Hotel de Seville, Hotel du Portugal, Hotels vaniteux, Hotel du Louvre HL, 
Hotel universel, Majestueux Majestic, Le Central, Aletti Palace. 

obligaţi să supravieţuisacă, fiecare într-o celulă 
strâmtă, cu senzaţia vie că prezenţa lor în acest lagăr 
de concentrare, supus evenimentelor şi restrucţiilor 
inerente războiului, reprezintă o experienţă nouă şi 
oarecum neaşteptată. 

Localitatea Vichy, cunoscută în întreaga lume 
ca o staţiune turistică, cu resurse balneare unice în 
Europa, ar părea, la prima vedere, o opţiune cel 
puţin ciudată pentru conducătorii francezi. 

De aceea, este necesar să rememorăm 
circumstanţele acelor decizii. 

La 22 iunie 1940, Franţa sucomba, încheind 
un armistiţiu dureros. Guvernul se instalează, în cele 
din urmă, la Vichy (1 iulie 1940-20 august 1944), act 
de final al unei drame istorice, incompatibil cu 
nedezminţita mândrie a cocoşului galic. 

Alegerea acestui oraş ca reşedinţă a 
conducătorilor Franţei ocupate pare un non-sens ori, 

mai degrabă, un gest de snobism. Având mai mult o 
vocaţie mondenă, decât una administrativă, (cu o 
populaţie de numai 25 200 locuitori, al doilea ca 
mărime al regiunii Allier, după Montlucon), Vichy 
oferea, mai mult decât orice altă localitate, condiţii şi 
posibilităţi de cazare conforme cu gustul de aleasă 
superioritate a clasei politice franceze: o zestre 
hotelieră de excepţie (după Paris este al doilea oraş 
al tării, având 202 hoteluri moderne si încă 43 de 
vile, cu stiluri arhitectonice foarte diferite, oraşul 
fiind o staţiune cu numeroase izvoare termale, 
datând încă din vremea galo-romanilor), o centrală 
telefonică modernă, inaugurată în anul 1935, cu 
terminale în fiecare hotel, precum şi prezenţa unor 
resurse alimentare îmbelşugate, oferite de fermele 
agricole din împrejurimi. 

Aceste raţionamente de ordin pragmatic şi nu 
strategico-militar au contat decisiv în alegerea 

Vichy-ului drept bastion al ultimei rezistenţe în faţa 
ocupantului teuton. 

în ipoteza că blocada sau războiul ar fi creat 
probleme funcţionarilor de stat, parlamentarilor şi 
diplomaţilor străini (30 000 de persoane, aici 
incluzând şi pe membrii lor de familie), oraşul avea 
suficiente resurse de supravieţuire. 




Les Grands Hotels 

în timp de pace, oraşul era invadat de peste 12 
500 de turişti, pe sezon, atraşi de frumuseţea 
locurilor dar şi de stabilimentele balneare extrem de 
moderne, ale căror frumuseţi fuseseră admirate 
chiar de împăratul Napoleon al III-lea şi împărăteasa 
Eugenie, începând cu a doua jumătate a secolului 
XIX, în timpul cărora s-a început construcţia unui 
elegant Cazino. 




Castelul împăratului Napoleon III 



în 1897, Joseph Aletti a pus bazele turismului 
balnear, scop în care a fondat Societatea Marilor 
Hoteluri din Vichy. Aceasta a construit faimoasele 

hoteluri "Parc şi Majestic", "Thermal Palace", 
"Carlton" (1000 camere în total), "Radio" (350 de 
camere), "Helder", " L'Amiraute" etc 

Acum, în 1940, întreaga administraţie a Franţei 
s-a instalat în hotelurile rechiziţionate, situate în 
jurul Parcului Izvoarelor, pe strada ce bordează acest 
rai al apelor termale. 

Dintre aceste clădiri, unele aveau o valoare 
istorică, altele o importanţă culturală. 




Parcul Izvoarelor, în anul 1930 

Palatul Izvoarelor - Vichy 

O stradă din Vichy, la începutul secolului XX 

Astfel, Hotel du Parc şi Majestic, având aceeaşi 
alură si elegantă cu hotelurile Ritz de la Paris si 
Negresco, de la Nisa, găzduiau acum pe Mareşalul 
Philippe Petain (bătrânul oştean locuia la etajul 4 al 
Hotelului Majestic), guvernul şi înalţii funcţionari de 
stat, precum şi o parte dintre cei 600 de 
parlamentari francezi. 

Hotel du Parc şi Majestic 




Hotel du Parc 

Deşi la parter se afla încă magazinul celebrei 
case Vuitton, sediul guvernului avea un aer sumbru, 
cazon, creat de gărzile militare care îl apărau. 

Pe strada Parcului existau şi alte hoteluri 
rechiziţionate: La Paix, Le Piaza, Les Princes si 
Thermal Palace. 




Thermal Palace 

Hotelul La Paix, aflat în prelungirea Hotelului 
Parc, oferea găzduire Ministerului Informaţiilor, iar 
Secretariatul pentru Propagandă era găzduit de 
Hotel de Grignan. 

Hotel des Princes 
Hotel de la Paix 

în hotelurile Le Piaza şi Les Princes se găseau 
Ministerul Instrucţiei Publice, Secretariatul pentru 
Sport şi Secretariatul pentru Tineret. 

Secretariatele de stat pentru aviaţie, sănătate 
şi familie se stabiliseră la Hotel Radio (ex Ruhl), o 
clădire enormă, având 2300 mp, în timp ce 
ministerele Justiţei şi Finanţelor, Direcţia Vămii, 
secretariatele de stat ale muncii, industriei si 
teritoriilor de peste mări ocupau camerele Hotelului 
Carlton. 




Hotel Radio 

Vichy, vedere generală (1937) 

Diverse alte servicii ale ministerului de război 
s-au cazat, începând cu 1942, la Hotel Les Bains. 

în spaţiul mai modest al Hotelului Helder, 
renovat în stilul Art Deco, locuiau funcţionarii 
Secretariatului de Stat al Marinei, Amiralităţii 
franceze, Statului Major al Forţelor Navale, Direcţiei 
Marinei Comerciale etc. 

Funcţionarii Secretariatelor de Stat ale 
Internelor, Politiei si Serviciului de Securitate se 
aflau la Hotelul Les Celestins. în noiembrie 1942, 
nemţii au ocupat zona Vichy Sud, instalând sediul 
Gestapo în Hotel du Portugal. 

Hotel des Ambassadeurs 

La rândul său, Mareşalul Petain îsi alese si o 
reşedinţă privată 3 Palatul Pavilion Sevigne, o clădire 
construită în secolul XVII, care 1-a găzduit pe 
Marchizul de Sevigne în 1676 -1677. 



3 Conducătorul regimului de la Vichy mai avea la dispoziţie, în afara oraşului, încă 
două reşedinţe private: Castelul du Bost, din Bellerive, pe malul râului Allier şi 
Castelul de Charmeil. 

Palatul Pavilion Sevigne 



în anul 1944, germanii l-au obligat pe mareşal 
să locuiască la Castelul du Lonzat, situat la 15 km 
nord de Vichy 4 . 

în Piaţa Aletti, Palatul Termal (devenit Alleti 
Palace), construit de arhitectul Rene Moreau, în 
perioada 1908-1911, găzduia Comandamentul 
Forţelor Militare şi o parte din Secretariatul de Stat 
al Apărării (Ministerul de Război). 



4 http://www.cndp.fr/cnrd/ephemeride/876 . 

Mareşalul Philippe Petain ieşind din sediul unei 
instituţii militare 



O altă frumoasă clădire, în stilul neo Ludovic al 
XlII-lea, Hotel des Ambassadeurs, aflată în apropierea 
aceleaiaşi pieţe, oferea serviciile sale, între 1940- 
1944, membrilor corpului diplomatic precum şi unei 
bune părţi a membrilor Parlamentului. 

Câteva date istorice privind Hotel des 
Ambassadeurs ne vor ajuta să înţelegem mai bine 

atmosfera şi scena evenimentelor descrise în acest 
roman. Iniţial, în perioada 1854-1856, când s-a 
construit această impunătoare clădire, ea purta 
numele de L'hâtel Roubleau-Place. Câţiva ani mai 
târziu (1865-1866), construcţia este mărită, 
schimbându-şi numele în Grand Hotel des 
Ambassadeurs et Continental (1880). 




Hotelul Les Ambassadeurs în perioada 



interbelică. 

Acest superb edificu hotelier dispunea de o 
sală de restaurant pentru 200 de mese, un salon de 
evenimente cu o capacitate de 500 de persoane, o 
sală de biliard, precum şi un număr de 200 de 

apartamente, luxos mobilate, cu vedere spre ambele 
parcuri înconjurătoare. 

începând cu anul 1885, hotelul este dotat cu 
generator electric, care i-a sporit gradul de confort, 
acestei modernizări urmându-i instalarea unor 
ascensoare hidraulice şi a posturilor de telefon. 
Crescând în mod exponenţial atractivitatea locaţiei, 
proprietarii decid cumpărarea imobilelor vecine 
(1890). 

Locul unde se instalaseră diplomaţii străini 
acreditaţi la Vichy este Castelul Flamand, o vilă anexă 
a hotelului (construită în anul 1898), situat pe Str. 
Belgique, la nr. 2 bis. 

în anul 1925 are loc modernizarea 
decoraţiunii interioare: coloane cu capitelii, în stil 
Art Deco, tot în aceeaşi manieră artistică fiind 
realizate şi vitraliile, de către maestrul sticlar Chigot. 
La sfârşitul secolului XX destinul acestui hotel a decis 
închiderea sa, astfel încât, în anul 1986 are loc 
radierea judiciară a stabilimentului hotelier, urmată 
3 ani mai târziu de ştergerea sa din registrul 
comerţului şi, în 1989, vânzarea, sub formă de 
apartamente de lux. 

Vichy, acuarelă de epocă 

în prezent, turiştii mai pot admira doar 
parterul clădirii iniţiale, unde funcţionează un Bar - 
Cafe şi un Bar lounge, cu numele "LesAmbassadeurs". 

Cel mai mare si luxos stabiliment hotelier era, 
fără îndoială, Hotelul Ruhl (cunoscut şi sub numele 
de Hotel Radio sau Palais des Parcs). 

La fel de valoroase erau şi elegantele vile, 
apărute în perioada Belle-Epoque. Acestea aveau 
balustrade din fier forjat, frize, vitralii, domuri şi alte 
elemente de faţadă, într-un stil eclectic, neomogen, 
neo-gotic sau flamand, dar lipsit de monotonie. 

După război, Hotel du Parc nu s-a mai deschis, 
fiind vândut sub formă de apartamente de lux. 5 
Hotelul Celestins, situat pe strada Marechal-Lyautey 
a fost transformat în liceu de fete, în 1946, şi în 
colegiu în 1963. 

Hotelul Portugal şi-a închis porţile în 2004. 
Alte hoteluri, precum Aletti Palace funcţionează şi în 
prezent 6 . 



5 în prezent, alte mari hoteluri au devenit apartamente de vânzare: Albert Ier, Amiraute, 
Ambassadeurs, Astoria, Carton, Helder, International (Soalhat), Lilas, Lutetia, 

Majestic, Mombrun, Portugal, Plaisance, Princes. Hotel des Bains a devenit sediul pentru Chambre 
de Commerce de Moulins. Hotelul LTirmitage, care a aparţinut familiei Arnaud, a devenit un 
cămin de bătrâni în anul 2008. 

6 Cointet, Michele Vichy capitale 1 940-1 944. Perrin. Collection Verites et Legendes, 



Cousseau, Jacques: Palaces et grands hotels de Vichy. Ed. de la Montmarie, tomes 1 
&2, 2007 & 2009. 




Hotel du Parc 



1993. 

Vichy - Hotel des Ambassadeurs, 
la începutul sec. XX 

Cadrul destul de prozaic al unui hotel de oraş 
de provincie, menit a găzdui vremelnic o faună 
destul de diversă, este descris cu talentul unui 
scriitor ce şi-a ratat cariera literară. Hotelul, de fapt 
camera "319" este, paradoxal, personajul principal al 
acestor mărturisiri: un spaţiu anost, lipsit de 
personalitate, dar populat de personaje vii, pline de 
optimism şi speranţe - două fotolii de pluş roz, 
dulapuri, comodă, două paturi, scaune, toaletă, 
valize, casa de lemn închisă cu lacăt, şemineul 
împovărt de fotografii, o mapă de birou, roşie, 
jaluzelele trase la ferestre, iată universul unei familii 
de diplomaţi români, obligate să trăiască, să 
supravieţuiască unor vremuri atât de grele. 

Contrastând cu acest tablou scenic modest, 
natura îi pare autorului un alt univers: "Verzi încă, 
frunzele pomilor stau nemişcate, vrând, fără îndoială, 
să dea o lecţie de înţelepciune zilelor care trec prea 
repede sau timpului care se scurge prea încet." Fără a 

se dori nostalgice, asemenea memorabile descrieri 
literare abundă în lucrare. 




Dar, mai pline de colorit sunt portretele 
creionate de autor unor diplomaţi străini, precum şi 
membrilor lor de familie, din care selectăm câteva 
citate ce vin să probeze talentul de fin observator al 
autorului: "Letellier, ambasadorul Belgiei, foarte 
bolnav, deja, îşi plimba printre noi, cu o curtoazie 
perfectă, doliul ţării sale şi speranţa neştirbită în 
renaşterea ei"; Tajedir, reprezentantul diplomatic al 

Siriei avea o figură "perfect rotundă, ca un clar de 
lună"; Fakry Pasha, ministrul Egiptului, este un 
veritabil "savoir vivre" fără cusur, în timp ce Gamma 
Osoa, ministrul Portugaliei, în ciuda înfăţişării sale 
posace îi pare diplomatului român un "prieten atât 
de fermecător, încât atunci când îl cunoştea! foarte 
bine îi spuneai "unchiule", unchi pentru că era însoţit 
de nepoata lui, DIDINA, atât de blondă şi de drăguţă.". 

Schiţate, uneori, în fraze banale, dar pline de 
umor fin, chipurile acestor diplomaţi devin 
memorabile. 




Cazinoul din Vichy - faţadă 



XXXI 



Ceea ce defineşte însă experienţa trăită de 
către diplomatul român în acele vremuri grele ale 
războiului este optimismul funciar, buna dispoziţie 
pe care prezenţa sa şi a celorlalţi membri ai misiunii 
diplomatice o creeau în jurul lor. Ospitalitatea 
specific românească, jovialitatea nedezminţită sunt 
agreate şi cultivate, dincolo de afinităţile politice, de 
delimitările cerute de situarea diplomaţilor de o 
parte sau alta a beligeranţilor. 

Astfel, Nunţiul Apostolic şi decan al corpului 
diplomatic acreditat la Vichy obişnuieşte să-şi bea 
ceaiul la "319", Leyba; însărcinatul cu afaceri al 
Paraguayului, Murphy, ministrul Irlandei, Okelly de 
Gallagh and Ticcoly, fost ministru al Irlandei în 
Franţa, sunt mereu prezenţi în apartamentul 
românilor, la o cafea, la un Nesscafe. 

Vichy - Vedere panoramică luată din Hotel 

Astoria 



Deşi locuind într-un hotel renumit pentru 
calitatea meniurilor oferite clienţilor săi, mesele 
generoase, pregătite de gazdele române, veritabile 
"dineuri", sunt proverbiale: varză garni, din cutie, 
venită din Elveţia, cartofi 

a V anglaise, sardine, slănină, platou cu farfurii pline 
de pâine, unt şi brînză, cremă de ciocolată, vin alb şi 
câte şi mai câte astfel de bunătăţi. 

Dar, de unde o asemenea abundenţă, pe 
vremuri de război? Aici este secretul românilor. 
Descurcăreţi şi buni companioni de petreceri 
mondene, românii contează pe trei surse de 
aprovizionare, care le asigură o binemeritată 
notorietate: cele locale, respectiv produse proaspete, 
provenind de la o fermă aflată la 3o de km depărtare 
de Vichy, obţinute la schimb, pe bonuri de benzină 
("ouă, brânză, unt, uneori şi smântână proaspătă"), 
apoi produsele aduse prin amabilitatea unor curieri 
diplomatici din Elveţia ["Pentru diplomaţi, Elveţia a 
fost un paradis. Cum nu era greu de ajuns, acolo ne 
puteam aproviziona, graţie unui schimb avantajos, cu 
tot felul de conserve, cacao, lapte concentrat sau praf, 
mezeluri, patiserie sau nesscafe.") 

Şi atunci, ca şi acum, de altfel, trăiască.... 
curierii diplomatici ! Autorul mărturiseşte cu o mare 

sinceritate: "Zilele devin frumoase când vine curierul 
şi se merge la fermă". 

Din nefericire, curierul soseşte doar de două 
ori pe lună : 

["vai, prea rar !") şi atunci este plin de pachete, 
trimise din România de "prietenul nostru 
CEAUŞESCU"/ în care se îngrămădeau şunca, slănina, 
conservele de toate soiurile, prăjiturile, brânza etc, 
fie pachete din Elveţia, "comisioane, cu care îi 
însărcinam pe prietenii noştri Hiott, de la Legaţia 
noastră de la Berna...". 

Şi atunci, ca şi acum, nimic nou sub soare ! în 
sfârşit, dar nu în ultimul rând, un al treilea izvor de 
celebritate pentru mica colonie diplomatică 
românească este talentul gastronomic al 
gospodinelor românce. 



7 Acest enigmatic personaj apare şi într-o scrisoarem, datată 15 oct. 1942, trimisă de 
Gh.Brătianu lui Nicolae I. Pillat: „ Dragă Nicolae, Profit de plecarea domnului 
Ceauşescu, care e unul dintre prietenii mei....,, (CF. Nicolae I. Pillat Siluete din familia 
Brătianu, Editura Vremea, Bucureşti, 2008, p. 109). 

Toate aceste avataruri, descrise în detaliu de 
autor, ar părea exagerate. Dar, dacă ne gândim că, 
pentru alţi diplomaţi străini, aflaţi în aceeaşi situaţie 
cu colegii lor români, obţinerea unei cantităţi de 
carne, implica intervenţii până la nivelul şefului 
statului, eficienţa românească, în materie, trebuie 
apreciată. în fond, prin definiţie, un diplomat este 
"un om foarte activ şi descurcăreţ", iar diplomaţii 
români nu fac, desigur, excepţie. 




Izvorul Celestinelor 

Sunt evocate, cu un adevărat sentiment de 
camaraderie, numele unor diplomaţi români aflaţi în 

Franţa acelor tulbure zile: ambasadorul Dinu Hiott 
["cu un umor întotdeauna egal, refelectând un timp 
înainte de a lua o hotărâre, ascultând cu atenţie pe cei 
care îi vorbesc... Un surâs, o afabilitate naturală, care 
atrag simpatia oamenilor."). Despre acesta, autorul 
mărturiseşte în continuare: "Pentru mine, este o 
plăcere să îl am ca şef şi ştiu că prietenia mea îi este 
dragă." 

Un alt personaj este Col. Tomoroveanu, ataşat 
militar, "a cărui privire străluceşte de fericire", 
deoarece fermecătoarea sa soţie, Boby, i-a adus pe 
lume o minune de băiat. 

Consilierul de presă, Jean Dragu, "eternul 
călător, omul care îşi caută spaţiul vital fără să-1 
găsească niciodată şi întotdeauna glumim pe seama 
veşnicilor lui deplasări pe care, dealtfel, le face în 
virtutea misiunii pe care o are." Să subînţelegem de 
aici un portret discret al "ofiţerului de informaţii" ? 

Aceste calităţi sunt subliniate concis de 
Nicolas Pillat: "Ştie să creeze o ambianţă 
extraordinară prin prezenţa sa, oriunde se găseşte: 
omul care vede în mare, ceea ce constituie tot 
farmecul lui." 




Vichy - stabiliment termal 

Nu lipsesc din enumerarea membrilor misiunii 
diplomatice numele lui Radu Pleşia, Anastasiu, 
Metta, sau Cocuţa Mănescu. 

Dar, cele mai savuroase pagini ale acestui 
jurnal autobiografic sunt cele care se referă la 
diversele probleme "de protocol" cu care se 
confruntă personajele prezentate. Fie că se află în 
situaţii hazlii ["protocolul mersului pe bicicletă"), fie 
în situaţii dramatice (un posibil atentat la adresa 
şefului statului), toate aceste întâmplări ne fac să 
concluzionăm că nimic nu s-a schimbat în lumea 
diplomaţilor. 

Imobilul Les Ambassadeurs, în prezent 

Un gust aparte îl conferă rândurile, pline de 
umor, dedicate unor mici năravuri care 
caracterizează, câteodată, activitatea diplomaţilor: 
culegerea de zvonuri publice, calificate drept 
informaţii sigure ("cutare ambasador mi-a spus 

chestia asta total confidenţial") ori chiar fabricarea 
de ştiri imaginare (a se vedea savuroasa întâmplare 
petrecută la Opera din Vichy); birocraţia plină de 
ridicol ( antologic ni se pare momentul procurării 
unui porc pentru sărbătorile de iarnă: "M-am dus la 
şeful de protocol să-i cer un (porc). Monseniore, îmi 
răspunse el, v-aş ruga să-mi faceţi o notă verbală. O 
notă verbală, pentru un porc ? Da, Monseniore."); 
limbajul ultra politicos şi protocolar care, de fapt, 
ascunde un "NU" voalat (exemplificăm aici aceeaşi 
scenă comică a obţinerii aprobării pentru 
cumpărarea unui biet animal): 

Castelul Bourbon - Busset 

"Mareşalul: 

-Cum, Monseniore, n-aţi făcut rost de un porc ! 
Pretind să vi se dea unul, pe loc. 
Amiralul Darlan: 

-Dle. Rochat, vă rog să faceţi imediat tot ce este 
necesar pentru ca Excelenţa Sa să intre în posesia 
porcului, fără întârziere şi binevoiţi să-i spuneţi 

şefului de Protocol să aibe amabilitatea ca în acest 
scop să ia toate măsurile. 

Relatându-ne păţania cu porcul, Nunţiul râse 
din toată inima şi adaugă în concluzie: Trebuie să vă 
mărturisesc că, deşi istoria mea s-a petrecut de câteva 
zile, nici acum nu am intrat în posesia porcului. Dar, 
totul vine la timp pentru cine ştie să aştepte. " 

Multe săptămâni trecură şi, revenind asupra 
poveştii cu porcul la un dejun oferit de ministrul 
Bulgariei în onoarea vicepreşedintelui Consiliului, 
Amiralul Darlan promise Nunţiului Apostolic porcul 
încă neprimit, într-o manieră categorică: 
"monseniore, o să-1 aveţi, chiar dacă ar fi să renunţ la 
Flotă", şi, nu în ultimul rând, bârfa soţiilor 
("neobosita doamnă "Z" spera să găsească în fiecare o 
ureche atentă la palavrele ei fără de sfârşit.") 

Izvorul Mesdames 

Nicolas Pillat ni se înfăţişează în aceste pagini 
literare cu caracter memorialistic un talentat 
scriitor, mânuind cu farmec si savoare limba 
franceză. 

Măruntele întâmplări de zi cu zi, petrecute într-o 
Franţă trăind sub ameninţarea războiului, pun în 
evidenţă calităţile personale, indispensabile unui 
diplomat, valabile oricând. Mai ales, în ziua de astăzi: 
putinţa de a se face remarcat, căutat şi apreciat în 

mediile diplomatice, prin abilitatea de a comunica şi, 
evident, dăruind în jur din farmecul personal, 
prezumat a exista. 

De asemenea, paginile ilustrează posibilităţile 
românilor de a se adapta oricăror situaţii dificile, de 
a le depăşi cu naturaleţe, prin optimism şi detaşare, 
fără a cădea în derizoriu sau în banalitate. 

Rândurile acestor însemnări sunt mereu actuale, 
iar situaţiile critice pe care le-au trăit diplomaţii 
români aflaţi, în ultimele decenii, în zone de conflict 
(Hanoi, Beirut, Bagdad, Kuweit, Tripoli, pentru a nu 
aminti decât câteva) sau în ţări cu condiţii grele de 
muncă şi trai, vicisitudinile de tot felul pe care le au 
de înfruntat în continuare, fac din această carte un 
memorabil document literar, dar şi cu valoare 
istorică, demitizând, într-un fel, munca în diplomaţie, 
dar care îi pune în valoare importanţa, nobleţea şi 
frumuseţea sa. 

Valoarea de document a acestui jurnal este 
dată, fără îndoială, de naraţiunea plină de culoare a 
unor întâmplări autentice. Lectura cărţii, al cărei 
tiraj redus face din aceasta o veritabilă raritate 
bibliofilă, ne pune în faţa unei istorii palpitante. 

în jurul acestei lucrări s-a iscat un veritabil 
scandal, care a sfârşit, din nefericire, cu înlăturarea 
din diplomaţie a curajosului autor. Documentele 
consultate, aflate în arhiva Ministerului de Externe 
român, o dovedesc în mod elocvent. 

Dar, înainte de a aduce precizările necesare, se 
cuvine să rememorăm, mai întâi, câteva date 
biografice relative la autorul jurnalului, aflate în 
dosarul de personal al Ministerului de Externe. 

Născut în Bucureşti, la 29.10.1894, Nicolae I. 
Pillat, talentatul memorialist, diplomat şi om de 
cultură, este nepotul lui I.C. Brătianu. 

Mama sa, Măria Brătianu, a fost a doua fiică, în 
ordinea vârstei, a celebrului om politic român. 

Născută la Bucureşti, în luna octombrie 1868, 
Măria (Măriuţa) Brătianu a fost educată în spiritul 
disciplinii, devotamentului şi severităţii, specifice 
familiei din care provenea. 

Dintre cele patru surori Brătianu, este singura 
acceptată ca doamnă de onoare a Reginei Măria. Cu o 
educaţie artistică dobândită din anii copilăriei şi 
adolescenţei, dusă la un înalt rafinament prin 
experienţele artistice trăite în Capitala Franţei, 
alături de copiii săi, Măria ia lecţii de pictură, 
urmează cursuri de artă la Muzeul Louvre sau la 
Sorbona, este prezentă la toate vernisajele 
saloanelor de pictură, fiind îndrăgostită realmente 
de impresioniştii ce dominau viaţa artistică a acelei 
vremi. 

S-a căsătorit în primăvara anului 1890 cu unul 
dintre marii admiratori ai tatălui său, latifundiarul 
moldovean Ion Pillat, mort în anul 1952. 

în timpul Primului Război Mondial, Măriuţa 
Pillat, împreună cu surorile sale, Pia Brătianu, Sabina 
Cantacuzino şi alte rude apropiate, decid rămânerea 
în Bucureşti, gest de eroism, dar şi de înalt 
patriotism, de demnitate naţională, semnificând 
rezistenţa împotriva invadatorului. 

Membre ale Societăţii "Regina Elisabeta", 
aceste doamne curajoase au amenajat un spital de 
răniţi în incinta Azilului de Bătrâni din Bucureşti. în 
aceste condiţii, Măriuta Pillat este trimisă în 
surghiun, la Mănăstirea Pasărea, unde i se fixează 
domiciliu obligatoriu, fiind despărţită de soţ, care 
este izolat, fiind trimis, forţat, la Săveni, în judeţul 
Ialomiţa şi, cum vedea mai jos, este ridicat, pentru a 
fi internat într-un lagăr din Bulgaria. Toate aceste 
suferinţe, experienţele traumatizante şi regretabile, 
vor fi descrise de Pia în cartea "Din timpul ocupaţiei 
germane, 1916- 1918", Bucureşti, 1929. 

în perioada interbelică, Măriuţa Pillat a activat 
în numeroase societăţi de caritate sau cultural 
artistice, dintre care amintim, în special, "Societatea 
Doamnelor Române". A fost preşedinta Societăţii 
Muzicale "Cântarea României". 

Părinţii lui Nicolae I. Pillat locuiau în Bucureşti, 
Str. Dorobanţi nr.6, într-o casă închiriată. 

Tatăl, Ion N. Pillat, rentier, proprietar de 
moşii şi parlamentar (a fost cel mai tânăr deputat 
român în Parlament, ales chestor al Camerei, iar la 
senectute a fost desemnat senator pe viaţă) 
provenea dintr-o veche familie răzeşească, 
menţionată de Dimitrie Cantemir în "Descriptio 
Moldaviae" printre boierii de ţară, cu vatra satului de 
baştină, pe malul Prutului, în judeţul Fălciu, la 
Drăceni. 

Căsătorit cu Măriuţa Brătianu, blajinul boier 
moldovean are trei copii: poetul Ion I. Pillat, Nicolae 
I. Pillat si Pia I. Pillat. 

în copilărie, Nicolae petrecea în fiecare vară 
câte o lună la Miorcani, moşie a tatălui său, întinsă pe 
mii de hectare, situată în nordul Moldovei, pe malul 
Prutului. Reşedinţă de boier aşezat, înconjurată de 
un parc imens, cu alei cu nuci, cu arbori umbroşi, 
plin de meri, peri, pruni şi cireşi. 

Dar Ion N. Pillat nu era un boier ticăit, din alte 
vremi. în tinereţe studiase la Liceul Strasbourg şi, 
mai târziu, la Saint-Cyr. De aici provine, probabil, 
dorinţa ca odraslele sale să studieze în Franţa. 

La Saint-Cyr a fost coleg de promoţie cu 
generalul Berthelot, militar strălucit, pe care 
bătrânul de la Miorcani îl cunoştea îndeaproape. 

în timpul Primului Război Mondial, Ion N. 
Pillat era considerat un periculos inamic, de aceea 
germanii l-au luat ostatec şi l-au ţinut în captivitate 
în Bulgaria, de unde este eliberat la sfârşitul 
războiului. 

De altfel, în familia Pillat exista un alt personaj 
legendar: generalul Pillat, unchiul tatălui, mort la 
mai bine de 80 de ani, după 1920, care strălucise 
prin fapte de eroism în Războiul franco-prusac, de la 
1870, alături de generalul Bourbaki, fiind decorat cu 
Marea Cruce a Legiunii de Onoare. Tabloul său era 
prezent la loc de cinste în muzeul de istorie din 
Domul Invalizilor. 

Copilăria şi-o petrece însă cu predilecţie la 
moşia bunicilor materni, Florica, atât de sensibil 
evocată de fratele său, Ion Pillat (poetul de mai 
târziu), în volumul de versuri "Pe Argeş în sus" 
(1923): "Pe uşa zăvorâtă "ei" intră în odaie, E o fetiţă: 
Pia, cu bucle: Niculae...." ("Ochelarii bunicii"). 

Florica este //e/-ul brătienilor. 

Se ştie că Pia, (decedată în februarie 1920), 
soţia lui Ion C. Brătianu (1821 - 1891), marele om 
politic, i-a dăruit acestuia opt copii: Florica 
(sfârşiindu-şi viaţa la o vârstă fragedă, părinţii 
hotărăsc, pentru a-i păstra vie memoria, ca moşia să 
poarte numele Florica), Sabina, Ion (Ionel), 
Constantin (Dinu), Vintilă, Măria (Măriuţa, mama lui 
autorului), Tatiana (Taţi) şi Pia. 

Dinu - Ionel - Vintilă (1885) 

Ionel 

Vintilă - Sabina - Dinu 
Pia 

Măriuţa - Tatiana 
(1873) 

Se poate spune că Ion, Nicolae şi sora lor, Pia, 
au fost educaţi cu multă dragoste maternă în spiritul 
si filosofia caracteristică familiei Brătienilor. 

Când copiii vor creşte mai mari, aceştia sosesc 
în capitala Franţei, pentru studii (1905), însoţiţi de 
Măriuţa Pillat, Nicolae fiind înscris la Ecole 
Alsacienne. 

Fratele mai mare, Ion Pillat, s-a născut pe 31 
martie 1891 la Bucureşti (moare la 17 aprilie 1945, 
în urma unei congestii cerebrale). 

In 1905, Ion Pillat absolvă cursurile Colegiului 
"Sf. Sava" din Bucureşti, şi, însoţindu-şi mama şi 
fraţii, la Paris, este înscris la Liceul "Henry IV". 

Continuă studiile la Sorbona (1910), obţinând 
aici licenţa în litere (1913) şi în drept (1914). 

Debutând publicistic în anul 1911 ( "Convorbiri 
Literare"), Ion Pillat îşi vede primul volum tipărit, un 
an mai târziu -."Visări păgâne". 

Ion Pillat 

Ion Pillat, cunoscut ca poet, scriitor, editor, 
traducător, membru corespondent al Academiei 
Române (1936) şi, nu în ultimul rând, politician şi 
diplomat (candidând în judeţul Dorohoi, a fost ales 
de mai multe ori deputat şi o dată senator), a fost 
căsătorit cu Măria Procopie - Dumitrescu, fiica unui 
fost primar al Bucureştilor. Aceasta cocheta cu 
pictura, semnând tablourile sale Măria Pillat - 
Brateş. Acuarelele, mai ales cele prezentând 
Balcic,au fost mult apreciate în epocă. La Balcic, Ion 

Pillat construise o vilă, localitatea fiind locul preferat 
al atâtor artişti români din perioada interbelică. 

Au avut doi copii: Dinu şi Pia (căsătorită de 
trei ori, în anul 1936 cu un aviator, apoi, în 1938, cu 
Mihai Fărcăşanu şi, în 1955, cu medicul englez, 
Anthony Edwards). 

în toamna anului 1946, Pia va părăsi România, 
împreună cu omul politic liberal Mihai Fărcăşanu, 
printr-o evadare ca în filme, la bordul unui avion. 

Acţiunea a fost organizată de Pia, cu ajutorul 
ziaristului militar britanic A.T. Cholerton şi a 
diplomatului britanic, Ivor Porter, angrenat, după 
cum se ştie, în acţiuni secrete pe teritoriul românesc. 

Sosind în Italia, vor locui aici o scurtă perioadă, 
după care poposesc la Paris (1947-1948) şi apoi în 
SUA. 

Pia Pillat a colaborat cu postul de radio 
Europa Liberă, secţia română, pentru care a redactat 

programele politice (1950-1953) şi cu Vocea 
Amehcii 

(unde a citit la microfon poeme, povestiri şi articole 
polemice). 

Mihai Fărcăşanu (1907 - 1987), jurist, 
politician, scriitor, lider al organizaţiei de tineret al 
Partidului Naţional Liberal şi, după fuga sa din ţară, 
întâmplată în anul 1946 (primind pentru aceasta şi o 
condamnare la moarte în contumacie), devine 
primul director al secţiei române a Postului de radio 
"Europa Liberă" . 

Dinu Pillat 8 (1921 - 1975), scriitor, critic şi 
istoric literar, a fost unul dintre asistenţii lui G. 
Călinescu. în anul 1959 a fost arestat, alături de C. 
Noica şi un grup de intelectuali, printre care Al. 
Palelologu, Arsavir Acterian, Nicolae Steinhardt ş.a. 



Fiica lui Dinu Pillat, distinsa scriitoare Monica Pillat, este un strălucit reprezentant al 
dinastiei Pillat. Membră a Uniunii Scriitorilor, aceasta a activat o viaţă întreagă în 
mediul universitar, ilustrând încă o dată că aşchia nu sare departe de trunchi. 

Procesul lor este cunoscut sub numele Dosarul 
"Noica - PiUat". 

Printre acuzele aduse se numără şi faptul 
următor: Dinu Pillat lucra de multă vreme la un 
roman, intitulat "în aşteptarea Ceasului de Apoi", în 
care susţinea că mişcarea legionară nu a fost 
emanaţie germană ci a fost sprijinită în secret de 
către Uniunea Sovietică. Un asemenea curaj, chiar 
dacă ar fi fost o pură ficţiune, nu putea rămâne 
nepedepsit. 

Pia Pillat (sora lui Ion şi Nicolae) s-a căsătorit 
întâia oară cu 

dr. Danielopol, cu care a avut doi copii: Sandu şi 
George, iar a doua oară cu Ştefan Lascăr. 

Revenind la perioada studiilor din oraşul 
lumină, amintim că odraslele brătienilor, fraţii Pillat, 
luau în particular lecţii de română, matematică, 
literatura, muzică (pian), desen, sculptură, urmau 

cursuri de dans, vizitau muzee şi expoziţii, mergeau 
la concerte, făceau sport (patinaj, tenis, călărie). 

Măriuţa Pillat se preocupa şi de soarta altor 
studenţi români aflaţi în capitala Franţei, înfiinţând 
si conducând o cantină destinată lor. A fost o 
militantă socială, în felul ei, participând la 
numeroase opere de binefacere iar, în vremea 
ocupaţiei din Primul Război Mondial, cum am 
menţionat mai sus, a decis să rămână în teritoriul 
cucerit de inamic, împreună cu mama sa, cu rude şi 
cu alţi curajoşi români. 

Aflat în capitala Franţei, ca student, se căsătoreşte, în 
mai 1916, cu Yvonne Elisa Viallet (născută 
02.05.1897), ai cărei părinţi se numeau: Gustave 
Adolphe Viallet şi Măria Julienne Dekeersmaecker. 
Idila începuse în 1912, când Jac, fiul pictorului Henri 
Martin, face cunoştinţă lui Nicolae I. Pillat cu Yvonne 
Viallet. 

Câteva luni mai târziu, glasul conştiinţei îşi 
spune cuvântul: Nicolae I. Pillat, părăseşte precipitat 
Franţa, pentru a se alătura regimentului său, 
participând la luptele sângeroase din care s-a născut 
România Mare. 

în timp ce se găsea la Botoşani, află cu 
întârziere, dintr-un ziar francez, de naşterea fiicei 
sale, Tatiana Nicole, care a văzut lumina zilei la 18 
decembrie 1916. 

întors în capitala Franţei, în vara anului 1918 
şi, de aici, mai departe, spre Saint-Lunaire, pe 
peronul gării, un copilaş drăguţ, de nici doi ani, 
rostea în româneşte: "Bună ziua, tată !" Era Nicole, 
care îşi vedea pentru prima dată părintele. 

Dar, cine era curajosul tată? Educat în tradiţia 
patriotică a celebrei sale familii (fratele său, Ion 
Pillat, participase în 1913 la campania din Bulgaria, 
cu gradul de sublocotenent, fiind repartizat ca ofiţer 
de legătură pe lângă misiunea militară franceză pe 

toată durata primului război mondial), Nicolae I. 
Pillat termină războiul cu gradul de căpitan în 
rezervă, fiind decorat, pentru faptele sale de arme, 
cu "Crucea de Război a României". 

De altfel, această înaltă distincţie nu este 
singura obţinută de Nicolae I. Pillat, meritele sale 
fiindu-i recompensate, în timp, cu alte înalte ordine 
româneşti şi străine: "Ofiţer al Coroanei României", 
"Cavaler al Legiunii de Onoare", "Comandor al 
Coroanei Italiei", "Comandor al Ordinului Sfântului 
Mormânt", "Comandor al Ordinului Sfântului 
Stanislas" etc. 

După terminarea primului război mondial, 
Nicolae I. Pillat intră în administraţie, parcurgând 
toate treptele ierarhice, pâna la aceea de funcţionar 
superior în Ministerul Comerţului. 

Destinul a făcut ca şi fiica lui, Nicole, să se 
căsătorească, tot în vreme de război. Astfel, presa 



lxvii 



franceză, "Le Figaro", anunţa, în plină ocupaţie 
germană, la 25 noiembrie 1940, următoarele: 

" Ce matin a ete celebre en l'eglise Saint-Louis de 
Vichy le mariage de Mile Nicole PILLAT, fille de M. 
Nicolas Pillat, conseiller economique de la Legation de 
Roumanie, avec M. Michel HEBERT, aspirant au 152' 
d' Infanterie, Croix de-Guerre 1939-1940. Les temoins 
etalent, pour la mariee, S. Exc. M. Dinu Hiot, ministre 
de Roumanie en France et M. Jacques Bleck, du cabinet 
du Marechal, et pour le mărie, le commandant Courtel 
et M. Huet du Secretariat d'Etat ă la Guerre. La 
benediction nupţiale a ete donnee aux epoux par S. 
Exe, M'gr Valeri, nonce apostolique, Mme la Marechale 
Petain assistait ă la ceremonie ainsi que MM. 
Barthelemy, garde des Sceaux, Carcopin, secretaire 
d'Etat ă l'Education Naţionale, Caziot, ministre de 
l'Agriculture, Dumoulin de la Barthete, chef du cabinet 
civil et le general Campet, chef du cabinet militaire du 

Marechal Petain et Ies membres du corps 
diplomatique. " 

în continuare, prezentăm date mai puţin 
cunoscute, privitoare la o activitate de pionierat, 
desfăşurată de Nicolae I. Pillat, în anii 30 ai secolului 
XX: folosirea literaturii şi cinematografului ca mijloc 
de apropiere între popoare. 

Nu întâmplător, protogoniştii acestor nobile 
iniţiative sunt odrasle de vită nobilă: Dr. Ion I. 
Cantacuzino (1908-1975), fiul prinţului Cantacuzino 
si al marii artiste Măria Filotti, Elena Văcărescu 9 si 
Nicolae I. Pillat pun la Paris bazele Comitetului 
Internaţional pentru Difuzarea Artelor şi Literaturii 
prin Cinematograf (CIDALC), al cărui secretar va fi 
Nicolae I. Pillat. 



9 începând cu anul 1922, Elena Văcărescu a făcut parte din Comitetul de Conducere al 
Comisiei de Cooperare Intelectuală de la Geneva, organism aflat în subordinea 
Societăţii Naţiunilor. Alături de Paul Valery fondează la Paris, în anul 1924, Insitutul 
Internaţional de Cooperare Intelectuală.(devenit UNESCO, după 1945). Elena 
Văcărescu a fost, de asemenea, aleasă preşedintă de onoare a Academiei Feminine de 
Litere din Paris, fiind şi iniţiatoarea Premiului Femina pentru roman. 

CIDALC îşi propunea „să patroneze orice film 
cu caracter ştiinţific, social, economic, istoric, artistic, 
instructiv, literar sau documentar, permiţînd prin 
difuzarea sa în diferite ţări, înţelegerea şi apropierea 
între popoare". 

în componenţa acestui important organism 
cultural întâlnim eminente personalităţi franceze sau 
europene (Thomas Mann - Germania, Paul Valery - 
Franţa, John Galsworthy şi Aldous Huxley - Anglia, 
F.T. Marinetti - Italia ş.a.), lor alăturându-li-se nume 
importante de oameni de cultură şi politicieni din 
România: N. Titulescu, N. Iorga, G. Enescu, Elena 
Văcărescu, H. Coandă etc. 

Elena Văcărescu a subliniat rolul educativ al 
cinematografului, comparându-1 cu „a doua producţie 
mondială, după aceea a grâului /.../ un esperanto 
mut, care întrece cuvântul şi îl domină", prefigurînd 
influenţa pe care cinematograful urma sa o aibă 
asupra tineretului. 

La puţin timp de la demararea iniţiativei 
româneşti de la Paris, la Bucureşti se creează 
Comitetul Naţional Român - CIDALC, prezidat de 
Mihail Sadoveanu, din conducerea căruia făceau 
parte: Liviu Rebreanu, Ion Pillat, Victor Eftimiu, 
Adrian Maniu. 

Solicitat de Elena Văcărescu să prezideze juriul 
românesc pentru decernarea premiilor CIDALC, 
Nichifor Crainic, membru al Academiei Române, un 
nume de rezonanţă al perioadei interbelice, declină 
invitaţia ce i se făcuse, astfel că, abia în anul 1933, 
sub preşedinţia dr. Ion I. Cantacuzino ( unul dintre 
creatorii meseriei de cronicar cinematografic, 
autorul primului volum dedicat artei 
cinematografice: "Uzina de Vise" (1935), scenarist al 
filmului "România", regizat de Paul Călinescu şi Jean 
Mihail (1934), producător de film - "O noapte 
furtunoasă", regizată de Jean Georgescu şi avându-1 
în rolul lui Rică Venturiano pe Radu Beligan (1943), 

or al unor fulminante documentare de război, dintre 
care "Odessa în flăcări" este considerat antologic) se 
dă viată acestui deziderat. Desi era absolvent de 
medicină si filosofie, dr. Ion I. Cantacuzino ţinea la 
Radio România o emisiune în direct - "Cronica 
Cinematografică ". 

Ca o curiozitate, menţionăm că /storiografia 
franceză menţionează doar numele lui Nicolae I. 
Pillat ca fiind creatorul CIDALC, în anul 1930. Acest 
organism s-a desfiinţat în 1939 dar a reapărut după 
război, printre protagonişti numărându-se, iarăşi, 
acest urmaş al brătienilor. 

Precursor al unei generoase idei, şi anume: 
"apropierea popoarelor prin imagine", Nicolae I. 
Pillat a sprijinit cinematografia românească cu toate 
puterile sale, până la moarte. Astfel, în anul 1969 
(luna decembrie), CIDALC premiază România 
[Medalia de Aur şi Diploma de Onoare pentru 

succesul Festivalului International de Folclor, realizat 

de România). 

Printre organizatorii Festivalului de film de la 

Cannes se numără, evident, şi Nicolae I. Pillat. La 

această prestigioasă manifestare a reprezentanţilor 

celei de a 7-a arte, operele cinematografice realizate 

de Ion Popescu - Gopo (Scurtă istorie), Liviu Ciulei 

{Pădurea spînzuraţilor) şi Mircea Mureşan 

[Răscoala) primesc distincţii. 

O altă contribuţie a lui Nicolae I. Pillat, 
împreună cu Elena Văcărescu, a fost înfiinţarea 
"Bibliotecii Universale pentru Sprijinirea 

Traducerilor" (1927). 

în anul 1938, Nicolae I. Pillat este transferat, 
în calitate de Consilier Economic, la Ambasada 
României de la Paris. După ocuparea Franţei, deţine 
aceeaşi funcţie pe lângă Legaţia României la Vichy. 

în toamna anului anului 1941, pe când se afla 
la Vichy, Nicolae I. Pillat publică o plachetă, "Le Hali 
des Ambassadeurs" , considerată a conţine "definiţiuni 

umoristice şi ironice la adresa şefilor de misiune 
acreditaţi în Franţa". El intră, astfel, în conflict cu 
centrala Ministerului Afacerilor Străine de la 
Bucureşti. 

Ministrul Cretzianu, la urechile căruia ajunse, 
inevitabil, isprava lui Nicolae I. Pillat, recurge la o 
drastică atenţionare a şefului de misiune de la Vichy: 
" Nr. 1741, din 17 Septembrie 1941. 
Legaţiunea Vichy, 
Trelegramă cifrată 
Ministerul este informat că un membru al 
Legaţiunii D-vs. ar fi publicat sub titlul "Le Hali des 
Ambassadeur" o broşură conţinând aprecieri ironice 
asupra şefilor de misiune acreditaţi pe lângă Guvernul 
francez. 

Vă rog să binevoiţi a-mi comunica dacă aceasta 
s-a făcut cu ştiinţa şi aprobarea D-vs şi, în caz contrar, 
ce măsuri aţi luat. 

Cretzianu." 

întâmplarea găseşte ecou şi la Ministerul 
Comerţului: printr-o notă transmisă ministrului 
român al economiei naţionale, titularul portofoliului 
externelor de la Bucureşti îi comunică colegului său 
de guvern că a dispus sancţionarea lui Nicolae I. 
Pillat cu "mustrări", deoarece iniţiativa sa regretabilă 
este de natură a "compromite prestigiul" Legaţiei 
române de la Vichy. 

în explicaţiile oferite de şeful legaţiei, acesta 
"îndulceşte" isprava subordonatului său, spunând că 
placheta incriminată a fost scrisă cu titlu particular, 
în puţine exemplare, fiind distribuită numai 
prietenilor săi intimi. 

Răpunsul nu este pe măsură a linişti apele 
destul de tulburate din centrală, astfel încât 
Grigorcea comunică ambasadorului Franasovici, la 
Vichy, următoarea depeşă: 

"Telegramă cifrată 
Ambasador Franasovici, 
Hotel Ambasadeurs 
Vichy. 

"Domnul Pillat, Consilier Economic pe lângă 
această ambasadă, este rechemat în Administraţia 
Centrală pe ziua de 1 octombrie. 

Grigorcea." 

Bruftuluit şi "săpunit" corespunzător, Nicolae 
I. Pillat reuşeşte să convingă din nou pe diriguitorii 
"Externelor" că se va cuminţi, urmând să revină la 
postul său din capitala provizorie a Franţei. 

Şi astfel, cu data de 12 septembrie 1942 începe 
prima filă a unei noi creaţii literare, dedicate lumii 
diplomatice, pe care autorul o va publica, ulterior, în 
limba franceză. 

Demersul său ar fi putut continua, desigur, 
dacă la Bucureşti superiorii lui Nicolae I. Pillat ar fi 
avut ceva mai mult gust literar. Din nefericire, la 23 

octombrie 1942, o telegramă cifrată pune capăt în 
mod brutal elanului memorialistic al autorului: 

"Nr. 

23 octombrie, 1942 
Telegramă cifrată 
Legaţiunea Vichy 
"Binvoiţi a înştiinţa pe dl. Niculae Pillat că misiunea 
D-sale încetează pe data de 1 noiembrie." 
Davidescu." 

Primirea telegramei este redată, metaforic, 
printr-o memorabilă frază/ "Dar brusc, toate prizele 
sar iar "319" se cufundă în întuneric. 
Octombrie, 1942, Vichy." 

Aceasta este istoria plină de tâlc a 
interesantului Jurnal, care a stârnit o adevărată 
tevatură în lumea diplomatică românească, dar care 
îl va costa pe autor ratarea carierei diplomatice. 

Dan Toma Dulciu 
15.08.2014 

PS. într-o discuţie purtată în anii '70, cu Mihai 
Pellin (Mihai Pelin, Documente salvate pe ultima sută 
de metri, Jurnalul Naţional, 21.07.2005), Nicholas I. 
Pillat, stabilit la Paris, după război, a făcut o 
dezvăluire surprinzătoare, cu privire la cunoscuta 
telegramă din 19/31 iulie 1877, prin care Marele 
Duce Nicolae, în pericol să fie înfrânt de otomani, 
solicita sprijin militar suveranului României, CAROL: 
„Turcii, adunând cele mai mari trupe la Plevna, ne 
zdrobesc. Rog să faci fuziunea, demonstraţiunea şi, 
dacă se poate, să treci Dunărea cu armata după cum 

doreşti" După anul 1944, ruşii au căutat cu 

înfrigurare originalul acestui document. Nu au reuşit 
să îl obţină. 

Nicolae I. Pillat, rudă apropiată a Brătienilor, a 
opina că telegrama în cauză nici nu a existat. Această 
informaţie era confiată familiei de către bunicul său, 
Ion C. Brătianu. Totuşi, în memoriile sale, Regele 
Carol menţionează în mod explicit primirea acestei 
telegrame. Documentul în limba franceză, se află însă 
la Arhivele Naţionale Istorice Centrale, Fond Casa 
Regală, dos. 16/1877, f. 14. Oare, de ce să fi persistat 
această legendă în sânul familiei Brătianu ? 

Casa Pillat, Bucureşti, str. N. Iorga nr. 8, 



Sect.l 

Nicolae I. Pillat (d. 29.10.1975) şi-a încercat în 
tinereţe şi talentul de scriitor: Trandafirul fratelui 
Ignaţiu, Gloaba, Gasparin, şef de gară la Trou-les Pins, 
nuvele remarcabile, dar care nu se ridicau la 
valoarea poeziilor fratelui său mai mare, Ion Pillat. 

O ediţie extrem de interesantă, semnată de 
Nicolas Pillat, se intitulează Jean Baptiste 
Nepomucene (humour vins alcools boissons), Edition 

Jouve, Paris, 1913 10 , 45 p., de negăsit în bibliotecile 
franceze sau româneşti. 



Petite nouvelle humoristique sur l'ivrognerie face â Dieu! Envoi de l'auteur â 
un ami sur le faux-titre. 

în Franţa, Nicolae I. Pillat a mai tipărit, de- 
alungul timpului: Deux voyages en Roumanie, 1914 et 
1919, causehe faite ă l'Ecole Alsacienne par Nicolas 
Pillat,.... Paris, impr.de J.-J. Durând, (f. a.), 24 p. ; Hier, 
aujourd'hui, demain, hmaillehes, Paris, Editions de la 
Revue Mondiale, 1930; Choses etAutres, Poesies, Les 
Belles Editions, Paris, 1941, 95 p.; Souvenirs 
Inacheves, Paris, Impr. A. Sirot, 1943, 130 p., tiraj 150 
exemplare; Silhouettes de ma Famiile, Paris, 1943, 
tiraj 100 exemplare ( o altă ediţie a apărut în acelaşi 
an la Editura A. Sirot, 157 p.); Mon pays, Douze 
poemes, Paris, Impr. A. Sirot, 1944, 16 p. Le 
documentaire de tourisme et de folklore, Numero 
special dedie ă la Semaine internaţionale du film de 
tourisme et de folklore, Roma, CIDALC, 1954, 64 p; 
O raritate bibliofilă, tipărită în anii celui de al 

Doilea Război Mondial, cu o prefaţă semnată de 

Nicolas Pillat este "Messire Marco Polo, version 

francaise du comte G. O'Kelly de Gallagh, ancien 

ministre d'Irlande ă Paris et ă Bruxelles - Preface 

Nicolas Pillat ", Imprimerie A. Sirot, Paris, 1943 

(tiraj 245 exemplare, dintre care 30 hors 

commerce). De altfel, Contele G. O'Kelly de Gallag 

este amintit şi în lucrarea Vichy 319 Hotel des 
Ambassadeurs, fiind un prieten apropiat al 
autorului. 

Aşa cum spuneam, lucrările lui Nicolae I. Pillat 
sunt mai puţin cunoscute în România. 

Biblioteca Academiei deţine în colecţiile sale o 
singură lucrare: Siluete din familia Brătianu, 
Bucureşti, Editura Vremea, 2008, 176 p. (traducere 
Miruna Lepuş, ed. Silvia Colfescu) precum şi o 
fotografie a lui Nicolae I. Pillat, în costum naţional, 
alături de Dimitrie Guşti, la inaugurarea Salonului 
românesc al Expoziţiei Internaţionale de la Paris din 
1937. 

în fondul Bibliotecii Naţionale a României 
există doar două titluri de carte: Nicolas Pillat, Hier, 
aujourd'hui, demain, Paris, Editions de la Revue 
Mondiale, 1930, 117 p., în colecţia Poetes 
d'aujourd'hui (cu o prefaţă scrisă de Elena 
Văcărescu) şi Nicolas Pillat, Siluete din familia 

Brătianu, Bucureşti, Editura Vremea, 2008, 176 p. 
(traducere Miruna Lepuş, ed. Silvia Colfescu). 

planeta bucureşti # 



nicolae i. pillat 

siluete clin familia 

Brâtianu 

Nicolas PI L LA T 



SILHOUETTES 

de ma Familie 

Nicolas PILLAT 



Souvenirs 
inacheves... 




PARIS 
IMPRIMERIE A. SIROT 
58» rue Vîeille-du-Teiiiple 

Sfârşit 



l 



